CELEX: 22007D0066
Language: sk
Date: 2007-06-15 00:00:00
Title: Rozhodnutie Spoločného výboru EHP č. 66/2007 z  15. júna 2007 , ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

22.11.2007   
            
            
               SK
            
            
               Úradný vestník Európskej únie
            
            
               L 304/49
            
         
      ROZHODNUTIE SPOLOČNÉHO VÝBORU EHP
   č. 66/2007
   z 15. júna 2007,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 90/2004 z 8. júna 2004 (1).
            
         
               (2)
            
            
               Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 1926/2006/ES z 18. decembra 2006, ktorým sa ustanovuje akčný program Spoločenstva v oblasti spotrebiteľskej politiky (2007 – 2013) (2).
            
         
               (3)
            
            
               Protokol 31 k dohode by sa mal preto zmeniť a doplniť tak, aby sa táto rozšírená spolupráca mohla uskutočňovať s účinnosťou od 1. januára 2007,
            
         ROZHODOL TAKTO:
   Článok 1
   Článok 6 protokolu 31 k dohode sa mení a dopĺňa takto:
   
               1.
            
            
               Za odsek 3 sa vkladá nasledujúci odsek:
               „3a.   Štáty EZVO sa s účinnosťou od 1. januára 2007 zúčastňujú na tomto programe:
               
                           —
                        
                        
                           
                              32006 D 1926: rozhodnutie Európskeho parlamentu a Rady č. 1926/2006/ES z 18. decembra 2006, ktorým sa ustanovuje akčný program Spoločenstva v oblasti spotrebiteľskej politiky (2007 – 2013) (Ú. v. EÚ L 404, 30.12.2006, s. 39).“
                        
                     
         
               2.
            
            
               Znenie odseku 4 sa nahrádza týmto znením:
               „Štáty EZVO finančne prispievajú na činnosti uvedené v odsekoch 3 a 3a v súlade s článkom 82 ods. 1 písm. a) dohody.“
            
         
               3.
            
            
               Znenie odseku 5 sa nahrádza týmto znením:
               „Štáty EZVO sa od začiatku spolupráce v rámci činností uvedených v odsekoch 3 a 3a v plnom rozsahu podieľajú na práci výborov ES a iných orgánov, ktoré Komisii ES pomáhajú pri riadení alebo rozvíjaní uvedených činností.“
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (3).
   Uplatňuje sa od 1. januára 2007.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. EÚ L 404, 30.12.2006, s. 39.
   
      (3)  Ústavné požiadavky neboli oznámené.